# Europska komisija

### Izvor: Wikipedija

Europska komisija je političko te glavno izvršno tijelo Europske unije. Naziva se često i Vladom EU. Europska komisija zamišljena je kao tijelo koje djeluje tako da je odlučivanje u njemu neovisno od volje države članica (nadnacionalni karakter). Zajedno s Europskim parlamentom i Vijećem Europske Unije, čini tri glavne institucije koje vode Europsku uniju.

Europska komisija sastoji se od povjerenika koji dolaze iz država članica te oni svi zajedno djeluju kao jedinstveno tijelo. Broj povjerenika se tijekom vremena povećavao (do 1973. bilo ih je 9; do 1981. bilo ih je 13; do 1986. 14; do 1995. 17; do 2004. 20; do kraja 2006. bilo ih je 25) do današnjeg broja od 27 članova. Vlade država članica izabiru povjerenike prema vlastitim kriterijima. Mandat povjerenika traje pet godina, i poklapa se s mandatom Europskog parlamenta. Nakon izbora i konstituiranja novog Europskog parlamenta, imenuju se i novi članovi Europske komisije kako bi Parlament imao utjecaj na izbor i rad Komisije.

Predsjednika Komisije bira Europsko vijeće nakon što se vlade država članica usuglase o kandidatu, a izbor mora biti potvrđen u Europskom parlamentu. Vijeće EU kvalificirano većinom, a u dogovoru s predsjednikom Komisije, usvaja listu povjerenika. Cijelu Komisiju potvrđuje Europski parlament, a na kraju Vijeće EU imenuje novu Komisiju.

Europski parlament može u svakom trenutnu raspustiti Komisiju, na način da joj izglasaju nepovjerenje, ali ne može smijenjivati pojedine povjerenike.

Temeljna zadaća Europske komisije je pripremanje i predlaganje propisa. Budući da je Komisija zamišljena kao tijelo koje predstavlja interese građana Europske unije, nezavisno od država članica, povjerenici ne mogu primati upute vlade države članice koja ih je izabrala.

Sjedište Europske komisije je u Bruxellesu.

## [uredi] Struktura

Europska komisija sastoji se od:

- političke strukture - čini ju predsjednik i povjerenici te njihovi kabineti
- upravne strukture koju čine:
  - opće uprave/generalne direkcije (Directorates-General, često zvane skraćeno DG)
  - glavno tajništvo na čelu s glavni tajnikom Europske komisije
  - privremeni i stalni odbori stručnjaka savjetnika
  - ostale zajedničke službe i uredi

Svaki povjerenik zadužen je u Komisiji za određeno područje i na čelu je one opće uprave (ili više njih) koja pokriva to područje. Svaki povjerenik ima svoj kabinet.

Komisija se dijeli na opće uprave/generale direkcije koje se mogu usporediti s ministarstvima. Na čelu opće uprave nalazi se generalni direktor koji odgovara za svoj rad povjereniku zaduženom za to područje.

Glavno tajništvo koordinira rad između pojedinih uprava/geeralnih direkcija i ostalih tijela Komisije, daje stručne savjete, osigurava prevođenje, daje statističke podatke (putem statističkog ureda EUROSTAT). Na čelu Glavnog tajništva je Glavni tajnik (trenutno Carlo Trojan).

## [uredi] Odlučivanje

Odluke se donose većinom glasova članova komisije, a svaki povjerenik ima jedan glas.

## [uredi] Zadaci

Najznačajanije zadaće Europske komisije su:

- pripremanje i predlaganje propisa - Komisija ima gotovo isključivo pravo pripremati prijedoge propisa koje šalje drugim nadležnim tijelima (Vijeću EU i Europskom parlamentu) na odlučivanje (pravo zakonodavne inicijative). Vijeće EU i Parlament, ukoliko žele donijeti kakva propis, nemaju pravo sami pripremiti akt, već moraju zatražiti od Komisije da izradi prijedlog akta koje će zatim nadležno tijelo donijeti.
- izvršne i nadzorne ovlasti - Komisija donosi brojne provedbene propise koji omogućuju provedbu propsa Vijeća EU (smjernice, uredbe, odluke). Komisija ima važnu nadzornu ovlast u odnosu na države članice time što ih može tužiti Europskom sudu pravde za povredu odredbi osnivačkih ugovora. Zbog toga se naziva i čuvaricom ugovor (ii integracije)
- uloga u vanjskog politici EU - prije svega očituje se u koordinaciji financijske i tehničke pomoći državama Srednje i Istočne Europe, zatim u vođenju pregovor za primanje u članstvo novih država, te kao trgovinski pregovaračk Unije. Ipak vanjskopolitička uoga Komisije bitno je ogrničen u ovlastima koje na tom području imaju Vijeće Eu i Europsko vijeće.

## [uredi] Sastav Europske komisije

Komisija u današnjem sastavu i pod predsjedanjem José Manuela Durão Barrosa započela je s radom 22. studenog 2004. godine, a mandat joj traje do 31. listopada 2009. godine. Sastav današnje Europske komisije je sljedeći:

Resor | Povjerenik | Država članica | Stranačka prpadnost
--- | --- | --- | ---
Predsjednik | José Manuel Durão Barroso | Portugal | Socijalno demokratska stranka
Prvi potpredsjednik; Institucionalni odnosi i komunikacijska strategija | Margot Wallström | Švedska | Socijalno demokratska radnička stranka
Ekonomija i financijski poslovi | Joaquín Almunia | Španjolska | Španjolska socijalistička radnička stranka
Potpredsjednik; Poduzetništvo i industrija | Günter Verheugen | Njemačka | Socijalno demokratska stranka Njemačke
Potpredsjednik; Pravosuđe, sloboda i sigurnost | Franco Frattini | Italija | Forza Italia
Potpredsjednik; Transport | Jacques Barrot | Francuska | Unija narodnog pokreta
Potpredsjednik; Administrativni poslovi, revizija, sprečavanje prijevara | Siim Kallas | Estonija | Estonska reformistička stranka
Unutarnje tržište i usluge | Charlie McCreevy | Irska | Fianna Fáil
Poljoprivreda i rurali razvoj | Mariann Fischer Boel | Danska | Libralna stranka
Natjecanje | Neelie Kroes | Nizozemska | VVD
Trgovina | Peter Mandelson | UK | Laburistička stranka
Ribarstvo i pomorski poslovi | Joe Borg | Malta | Nacionalstička stranka
Okoliš | Stavros Dimas | Grčka | Nova demokracija
Zdravlje i zaštita potrošaća | Markos Kyprianou | Cipar | Demokratska stranka
Razvoj i humanitarna pomoć | Louis Michel | Belgija | Reformistički pokret
Proširenje | Olli Rehn | Finska | Stranka centra
Zapošljavanje, socijalni poslovi i jednakost | Vladimir Špidla | Češka | Češka socijalno demokratska stranka
Oporezivanje i carinska unija | László Kovács | Mađarska | Mađarska socijalističa stranka
Financijsko planiranje i proračun | Dalia Grybauskaite | Litva |
Vanjski poslovi i europska politika prema susjedstvu | Benita Ferrero-Waldner | Austrija | Austrijska narodna stranka
Obrazovanje, učenje, kultura i višejezičnost | Ján Figeľ | Slovačka | Krščansko demokratski pokret
Regionalna politika | Danuta Hübner | Poljska |
Energija | Andris Piebalgs | Latvija | Latvijski put
Znanost i istraživanje | Janez Potočnik | Slovenija | Liberal
Informatička znanost i meidiji | Viviane Reding | Luksemburg | Kršćansko socijalna narodna stranka
Zaštita potrošaća | Meglena Kuneva | Bugarska | Nacionalni pokret Simeon II
Višejezičnost | Leonard Orban | Rumunjska |

## [uredi] Dosadašnji predsjednici Komisije

Redni broj | Predsjednik | Od | Do | Država
1. | Walter Hallstein | 1958. | 1967. | Njemačka (Zapadna Njemačka)
2. | Jean Rey | 1967. | 1970. | Belgija
3. | Franco Maria Malfatti | 1970. | 1972. | Italija
4. | Sicco L. Mansholt | 1972. | 1972. | Nizozemska
5. | François-Xavier Ortoli | 1973. | 1977. | Francuska
6. | Roy Jenkins | 1977. | 1981. | Velika Britanija
7. | Gaston Edmont Thorn | 1981. | 1985. | Luksemburg
8. | Jacques Delors | 1985. | 1995. | Francuska
9. | Jacques Santer | 1995. | 1999 | Luksemburg
privremena | Manuel Marín | ožujak 1999. | rujan 1999. | Španjolska
10. | Romano Prodi | 1999. | 2004. | Italija
11. | José Manuel Durão Barroso | 22. studenog 2004. | trenutno obnaša dužnost | Portugal

## [uredi] Poveznice

- Europska unija
- Institucije Europske unije

## [uredi] Vanjske poveznice

- Europska komisija

Dobavljeno iz "http://hr.wikipedia.org../../../e/u/r/Europska_komisija.html"

Kategorija: Institucije Europske unije

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Galego
- עברית
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Lëtzebuergesch
- Lietuvių
- Latviešu
- Македонски
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська